22. 12. 86 Επίσημη Εφημερίδα των Ευρωπαϊκών Κοινοτήτων Αριθ. C 328/45 
Γνωμοδότηση για την πρόταση για απόφαση του Συμβουλίου που εγκρίνει πρόγραμμα δράσης 
«YES για την Ευρώπη» για την προώθηση των ανταλλαγών νέων στην Κοινότητα κατά την 
περίοδο 1987-1989 (') 
(86/C 328/17) 
Στις 24 Μαρτίου 1986, το Συμβούλιο αποφάσισε να ζητήσει τη γνωμοδότηση της Οικονομικής 
και Κοινωνικής Επιτροπής για την ανωτέρω ανακοίνωση. 
Το τμήμα κοινωνικών υποθέσεων, στο οποίο ανατέθηκε η προετοιμασία των σχετικών εργασιών, 
υιοθέτησε τη γνωμοδότηση του στις 17 Ιουλίου 1986 με βάση την εισηγητική έκθεση του κ. 
Schwarz. 
Η Οικονομική και Κοινωνική Επιτροπή, κατά τη 239η σύνοδο ολομέλειας της (συνεδρίαση της 
17ης Σεπτεμβρίου 1986), υιοθέτησε ομόφωνα την ακόλουθη γνωμοδότηση: 
1. Γενικές παρατηρήσεις 
1.1. Η ΟΚΕ επικροτεί το πρόγραμμα δράσης «YES για 
την Ευρώπη» για την προώθηση των ανταλλαγών νέων 
στην Κοινότητα κατά την περίοδο 1987-1989 με βάση τα 
πορίσματα της έκθεσης της ad hoc επιτροπής Adonino 
«Για την Ευρώπη των Πολιτών» που ενέκρινε το Συμβού­
λιο του Μιλάνου τον Ιούνιο του 1985 και τις επακόλουθες 
προτάσεις για τα προγράμματα Comett και Erasmus. Τα 
δύο αυτά προγράμματα, σε συνδυασμό με τα προγράμματα 
ανταλλαγής εργαζόμενων νέων που βρίσκονται ήδη στο 
στάδιο εφαρμογής καθώς και με το πρόγραμμα «YES για 
την Ευρώπη», θα καλύψουν ολόκληρο το φάσμα της πρό­
νοιας που λαμβάνεται για όλους τους νέους στην Κοινό­
τητα. 
1.2. Η ΟΚΕ αναγνωρίζει ότι υπάρχει συνοχή ανάμεσα 
στους προτεινόμενους σκοπούς και αντικειμενικούς 
στόχους του προγράμματος «YES για την Ευρώπη» και 
στις υπάρχουσες πολιτικές της Κοινότητας στα πλαίσια 
της «Ευρώπης των Πολιτών», της «Προετοιμασίας των 
νέων για τη ζωή τους ως ενηλίκων και εργαζομένων», της 
«Διακήρυξης για την Ευρωπαϊκή Ένωση» κλπ., επειδή 
ενισχύουν τους δύο θεμέλιους λίθους των διαδικασιών μη 
επίσημης εκπαίδευσης και ενθαρρύνουν την αύξηση της 
αλληλοκατανόησης και της ευρωπαϊκής συνείδησης των 
νέων στα κράτη μέλη. 
1.3. Η ΟΚΕ υποστηρίζει τα ακόλουθα βασικά στοιχεία 
που περιέχονται στις προτάσεις για το πρόγραμμα «YES 
για την Ευρώπη». 
— βελτίωση της ποιότητας και ποσότητας των ανταλλα­
γών νέων στο εσωτερικό της Κοινότητας για ένα 
πρώτο χρονικό διάστημα τριών ετών, δηλαδή από το 
1987 έως το 1989, 
— ομάδα-στόχο που να περιλαμβάνει όλους τους νέους 
από 16 έως 25 ετών, 
— πρόγραμμα ανταλλαγών που να περιλαμβάνει διμερείς, 
πολυμερείς, αμοιβαίες και/ή προς μία κατεύθυνση 
ανταλλαγές διάρκειας 1 έως 3 εβδομάδων κατά κατώ­
τατο όριο και μερικών μηνών κατ' ανώτατο όριο, 
— συγκροτημένες εκπαιδευτικές εμπειρίες που να περι­
λαμβάνουν σχεδιασμό, προετοιμασία και αξιολόγηση, 
και να έχουν ως στόχο να γνωρίσουν οι νέοι την 
οικονομική, κοινωνική και πολιτιστική ζωή άλλων 
κρατών μελών μέσω της άμεσης επαφής με την τοπική 
κοινότητα της χώρας υποδοχής. 
(') ΕΕ αριθ. C 72 της 27. 3. 1986, σ. 5. 1.4. Η ΟΚΕ προτρέπει την Επιτροπή να ενθαρρύνει την 
τοπική πρωτοβουλία προς την κατεύθυνση της ανάπτυξης 
αυτών των προγραμμάτων διασυνοριακών ανταλλαγών 
μέσω λεσχών, συλλόγων και κινημάτων νέων και άλλων 
σχετικών οργανώσεων. 
1.5. Σε σχέση μ' αυτό, η δημιουργία εθνικών φορέων 
θα πρέπει να εξασφαλίσει την πρόσβαση σε όλες τις 
σχετικές πληροφορίες και δυνατότητες και να τονώσει 
την τοπική ανταπόκριση· έτσι, οι φορείς κατά ένα τρόπο 
θα λειτουργούν ως «έντιμοι μεσάζοντες» στα πλαίσια της 
πρωτοβουλίας. 
1.6. Το πρόγραμμα «YES για την Ευρώπη» έχει σημα­
σία να μην αντιμετωπισθεί σαν εναλλακτική λύση ή σαν 
υποκατάστατο υφιστάμενων προγραμμάτων ανταλλαγών 
(τα οποία ποικίλλουν τόσο ως προς το χαρακτήρα όσο 
και ως προς την κατανομή τους), αλλά σαν ένα νέο 
επιπρόσθετο στοιχείο στην προώθηση της «Ευρώπης των 
Νέων». 
1.7. Η ΟΚΕ αναγνωρίζει ότι στην πρόταση επιχειρείται 
μια πραγματιστική προσέγγιση του θέματος με σκοπό 
να υπάρξει λειτουργική ελαστικότητα και να σημειωθεί 
πρόοδος στη σύσφιξη των σχέσεων μεταξύ των νέων της 
Ευρώπης. 
1.8. Η ΟΚΕ αναγνωρίζει ότι η πρόταση έχει σημαντι­
κές προεκτάσεις για τα κράτη μέλη όσον αφορά: 
— την αναγκαιότητα παροχής ευκολιών για τη διδασκα­
λία ξένων γλωσσών, 
— τη χορήγηση κατάλληλης χρηματοδότησης, 
— τον ορισμό αποτελεσματικών φορέων, και 
— την άρση των διοικητικών και οικονομικών εμποδίων 
ιδίως για τους άνεργους νέους, όπως είναι για παρά­
δειγμα η απώλεια του επιδόματος κοινωνικής ασφά­
λισης. 
2. Ειδικές παρατηρήσεις 
2.1. Η ΟΚΕ εγκρίνει την εφαρμογή των προγραμμάτων 
ανταλλαγής όπως την προβλέπει η Επιτροπή. 
Αριθ. C 328/46 Επίσημη Εφημερίδα των Ευρωπαϊκών Κοινοτήτων 22. 12. 86 
2.2. Για να αναπτυχθεί ακόμη περισσότερο ο ιδιαίτερα 
κοινοτικός χαρακτήρας του προγράμματος, η ΟΚΕ 
εκφράζει την επιθυμία να προβλεφθεί, εκτός από τη 
σύσταση εθνικών φορέων, και η δημιουργία των απαραί­
τητων μέσων τα οποία θα συμβάλουν από την αρχή του 
προγράμματος στην ανάπτυξη, την υποστήριξη και τον 
αποτελεσματικό συντονισμό των πολυμερών ανταλλαγών, 
κυρίως εκείνων που διοργανώνουν οι μη κυβερνητικοί 
ευρωπαϊκοί οργανισμοί. 
2.3. Η ΟΚΕ αναγνωρίζει ότι απαιτείται σαφώς από την 
Επιτροπή να δώσει σταθερές κατευθυντήριες γραμμές 
στους εθνικούς φορείς όσον αφορά: 
— τις τεχνικές διάδοσης των πληροφοριών για να μπο­
ρέσει να υπάρξει όσο το δυνατό ευρύτερη συμμετοχή 
των νέων και των οργανώσεων τους, και 
— την επιλογή προγραμμάτων με βάση την ποιότητα του 
περιεχομένου και την προετοιμασία. 
Με τον τρόπο αυτό, θα επιτευχθεί ισότητα όσον αφορά την 
πρόνοια που λαμβάνεται και τις ευκαιρίες που παρέχονται 
στα κράτη μέλη. 
2.4. Επειδή δεν προτείνεται κανένας ευρωπαϊκός 
φορέας, θα πρέπει να επιδειχθεί ενδιαφέρον σχετικά με 
τις διατάξεις για το προσωπικό (παράρτημα σημείο 7) 
μέσω των οποίων η Επιτροπή σκοπεύει να διαχειρισθεί 
το πρόγραμμα «YES για την Ευρώπη». Η ΟΚΕ προτείνει 
στην Επιτροπή να εξετάσει το ενδεχόμενο ενίσχυσης τμή­
ματος του προσωπικού της προκειμένου να συμβάλει στη 
διάδοση των πληροφοριών, στον έλεγχο και την αξιολό­
γηση των προγραμμάτων κλπ. Θα πρέπει επίσης να γίνει 
η κατάλληλη χρήση των Γραφείων της Επιτροπής στα 
κράτη μέλη για την προώθηση του προγράμματος «YES 
για την Ευρώπη». 
2.5. Για να εξασφαλισθεί ο αποτελεσματικός συντο­
νισμός και η ανάπτυξη των πολυμερών ανταλλαγών νέων, 
η ΟΚΕ ζητά να εξεταστεί, στο στάδιο της αναθεώρησης, 
το ενδεχόμενο δημιουργίας ενός ευρωπαϊκού φορέα. 
2.6. Οι αναγκαίες για το πρόγραμμα «YES για την 
Ευρώπη» δημόσιες πιστώσεις δεν πρέπει να εξασφαλι­
σθούν από περικοπές των πόρων άλλων προγραμμάτων 
ανταλλαγής νέων (όπως είναι τα προγράμματα που 
υποστηρίζονται από τις οργανώσεις Συνάντηση Νέων της 
Ευρωπαϊκής Κοινότητας, Ευρωπαϊκό Κέντρο Νεότητας 
και Ευρωπαϊκό Ίδρυμα Νεότητας). 
Βρυξέλλες, 17 Σεπτεμβρίου 1986. 2.7. Η ΟΚΕ προτείνει τη σύσταση μιας Ευρωπαϊκής 
Συμβουλευτικής Επιτροπής (όπως συνέβη και για τις προ­
τάσεις σχετικά με το πρόγραμμα Erasmus) που θα συνέ­
βαλλε στον έλεγχο των προγραμμάτων, στον εντοπισμό 
των προτύπων και στην ανάλυση των ετήσιων εκθέσεων. 
2.8. Στα πλαίσια της επιδιωκόμενης ελαστικότητας, η 
ΟΚΕ αναγνωρίζει ότι είναι αναγκαίο να γίνονται επιμέ­
ρους διαπραγματεύσεις όσον αφορά τους παράγοντες προ­
τεραιότητας όταν τίθεται θέμα στάθμισης. Για το σκοπό 
αυτό, είναι πρόσφορο να λαμβάνονται υπόψη παράγοντες 
όπως η αναλογία των νέων στον πληθυσμό, η μέση 
απόσταση που πρέπει να διανυθεί και το κόστος ζωής. 
2.9. Η ΟΚΕ ενθαρρύνει την Επιτροπή να επανεξετάσει 
την πρόταση της σύμφωνα με την οποία θα πρέπει να 
απαιτείται η συμμετοχή 6 τουλάχιστον κρατών μελών για 
οποιαδήποτε πολυμερή ανταλλαγή του τύπου κατασκή­
νωσης εθελοντικής εργασίας. Ο αριθμός των 4 κρατών 
μελών φαίνεται να είναι πολύ περισσότερο ρεαλιστικός 
και κατάλληλος. 
2.10. Η ΟΚΕ υποστηρίζει την πρόταση σύμφωνα με 
την οποία θα πρέπει να προβλέπονται προγράμματα κα­
τάρτισης για όσους οργανώνουν προγράμματα ανταλλα­
γής νέων, π.χ. εργαζόμενων νέων. Έχει ουσιαστική σημα­
σία να γίνεται η επαγγελματική ανάπτυξη μέσα στα πλαί­
σια της αρχικής φάσης και πέρα απ' αυτήν, δεδομένου ότι 
οι οργανωτές των προγραμμάτων αυτών αποτελούν και 
τους συντελεστές της αλλαγής και της εξέλιξης. 
2.11. Είναι σαφές ότι η αρχική φάση του προγράμματος 
«YES για την Ευρώπη» αντιμετωπίζεται από την Επιτροπή 
σαν μια συλλογική και αποκλειστική δράση που αφορά 
όλους τους νέους στο εσωτερικό των κρατών μελών. Η 
ΟΚΕ προτείνει στην Επιτροπή να εξετάσει, στο στάδιο 
της τριετούς αναθεώρησης, το ενδεχόμενο επέκτασης του 
πεδίου εφαρμογής σε ευρωπαϊκό και διεθνές επίπεδο. 
2.12. Η ΟΚΕ επικροτεί την ιδέα να ενθαρρυνθεί η 
άμεση συμμετοχή των νέων στο σχεδιασμό, την προετοι­
μασία, την εκτέλεση και την αξιολόγηση των προγραμμά­
των ανταλλαγών και για το σκοπό αυτό συνιστά να είναι 
όσο το δυνατό απλούστερη η διαδικασία υποβολής αιτή­
σεων χρηματοδότησης. 
2.13. Στην πρόταση απόφασης προβλέπεται ότι, μετά 
από τρία χρόνια εφαρμογής του προγράμματος, η Επι­
τροπή οφείλει να καταρτίσει έκθεση που θα υποβάλει στο 
Συμβούλιο και το Κοινοβούλιο. Η έκθεση αυτή θα πρέπει 
να υποβληθεί επίσης και στην Οικονομική και Κοινωνική 
Επιτροπή. 
Ο Πρόεδρος της 
Οικονομικής και Κοινωνικής Επιτροπής 
Gerd MUHR